ddrg/super_eurlex huggingface dataset:
RÅDETS BESLUTNING af 23. juli 1996 om bemyndigelse af Den Portugisiske Republik til at videreføre aftalen om de gensidige fiskeriforbindelser med Den Sydafrikanske Republik indtil den 7. marts 1997 (96/481/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Spaniens og Portugals tiltrædelse, særlig artikel 354, stk. 3,

under henvisning til forslag fra Kommissionen, og

ud fra følgende betragtninger:

Aftalen vedrørende de gensidige fiskeriforbindelser mellem regeringen for Den Portugisiske Republik og regeringen for Den Sydafrikanske Republik, som blev undertegnet den 9. april 1979, trådte i kraft samme dag for en første periode på ti år; aftalen forbliver derefter i kraft på ubestemt tid, såfremt den ikke opsiges med tolv måneders varsel;

i henhold til tiltrædelsesaktens artikel 354, stk. 2, berøres de rettigheder og forpligtelser, der følger af fiskeriaftaler, som Den Portugisiske Republik har indgået med tredjelande, ikke i den periode, hvor bestemmelserne i disse aftaler opretholdes midlertidigt;

i medfør af artikel 354, stk. 3, i nævnte akt vedtager Rådet inden udløbet af de fiskeriaftaler, som Den Portugisiske Republik har indgået med tredjelande, passende afgørelser med henblik på videreførelse af de fiskeriaktiviteter, der følger af nævnte aftaler, herunder eventuelt forlængelse for perioder på højst et år; ovennævnte aftale er videreført indtil den 7. marts 1996 (1);

for at undgå en afbrydelse af fiskeriaktiviteterne fra de berørte fællesskabsfartøjer bør Den Portugisiske Republik bemyndiges til at videreføre nævnte aftale indtil den 7. marts 1997 -

VEDTAGET FØLGENDE BESLUTNING:

Artikel 1

Den Portugisiske Republik bemyndiges til at videreføre aftalen om de gensidige fiskeriforbindelser med Den Sydafrikanske Republik, der trådte i kraft den 9. april 1979, indtil den 7. marts 1997.

Artikel 2

Denne beslutning er rettet til Den Portugisiske Republik.

Udfærdiget i Bruxelles, den 23. juli 1996.

På Rådets vegne

I. YATES

Formand

(1) EFT nr. L 329 af 30. 12. 1995, s. 36.
KOMMISSIONENS BESLUTNING af 19. juli 1996 om ændring af beslutning 95/357/EF om en liste over grænsekontrolsteder, der er godkendt til at føre veterinærkontrol med produkter og dyr fra tredjelande, om nærmere regler for den kontrol, som Kommissionens veterinærsagkyndige skal føre, og om ophævelse af beslutning 94/24/EF (Tekst af betydning for EØS) (96/499/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved direktiv 96/43/EF (2), særlig artikel 9, stk. 4,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (3), senest ændret ved direktiv 96/43/EF, særlig artikel 6, stk. 4, og

ud fra følgende betragtninger:

Kommissionens beslutning 95/357/EF (4), senest ændret ved beslutning 96/357/EF (5), giver en liste over grænsekontrolsteder, der er godkendt til at føre veterinærkontrol med produkter og dyr fra tredjelande;

nogle grænsekontrolsteder er blevet inspiceret af Kommissionens tjenestegrene; desuden kan medlemsstaterne foreslå, at grænsekontrolsteder fjernes fra listen, eller at nye optages, idet sådanne nye grænsekontrolsteder skal inspiceres, inden de optages på listen;

ud fra resultaterne af inspektionerne og forslag fra medlemsstaternes kompetente myndigheder bør beslutning 95/357/EF ændres;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 95/357/EF foretages følgende ændringer:

1) I afsnittet om Tyskland tilføjes grænsekontrolstedet Ludwigsdorf Autobahn i alfabetisk orden som følger:

>TABELPOSITION>

2) I afsnittet om Grækenland affattes bemærkningerne til grænsekontrolstederne således:

>TABELPOSITION>

Artikel 2

Denne beslutning er rettet til medlemsstaterne.

Udfærdiget i Bruxelles, den 19. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 373 af 31. 12. 1990, s. 1.

(2) EFT nr. L 162 af 1. 7. 1996, s. 1.

(3) EFT nr. L 268 af 24. 9. 1991, s. 56.

(4) EFT nr. L 211 af 6. 9. 1995, s. 43.

(5) EFT nr. L 138 af 11. 6. 1996, s. 18.
KOMMISSIONENS BESLUTNING af 6. august 1996 om beskyttelsesforanstaltninger mod ondartet beskelersyge (dourine) i Rusland (Tekst af betydning for EØS) (96/487/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (1), senest ændret ved direktiv 96/43/EF (2), særlig artikel 18,

under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (3), senest ændret ved ved akten vedrørende Østrigs, Finlands og Sveriges tiltrædelse, særlig artikel 12, og

ud fra følgende betragtninger:

Der er konstateret udbrud af ondartet beskelersyge (dourine) i Rusland;

udbruddet af ondartet beskelersyge (dourine) i Rusland udgør en alvorlig trussel for medlemsstaternes hovdyr i betragtning af hovdyrs bevægelser;

det er derfor nødvendigt af forbyde genindførsel af registrerede heste efter midlertidig udførsel, midlertidig indførsel og indførsel af hovdyr fra Rusland;

på baggrund af den garanti, der er givet af serologiske prøver bør der på visse betingelser gives tilladelse til genindførsel af registrerede heste efter midlertidig udførsel fra (Rusland) områderne vest for Uralbjergene, samt midlertidig indførsel af registrerede heste fra denne del af det russiske område;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Medlemsstaterne forbyder midlertidig indførsel af registrerede heste, genindførsel af registrerede heste efter midlertidig udførsel og indførsel af hovdyr fra Rusland.

Artikel 2

1. Medlemsstaterne kan dog give tilladelse til:

- genindførsel af registrerede heste efter midlertidig udførsel til (Rusland) områderne vest for Uralbjergene

- midlertidig indførsel af registrerede heste fra (Rusland) områderne vest for Uralbjergene, der ledsages af et supplerende certifikat, der er undertegnet af de russiske veterinærmyndigheder.

2. I det i stk. 1, andet led omhandlede certifikat skal det attesteres, at hovdyrene højst ti dage inden afsendelsen den . . . (4), har gennemgået en komplementbindingsprøve for ondartet beskelersyge (dourine) ved 1:10 med negativt resultat.

Artikel 3

Medlemsstaterne ændrer de foranstaltninger, de anvender over for Rusland, for at efterkomme denne beslutning. De underretter Kommissionen herom.

Artikel 4

Denne beslutning er rettet til medlemsstaterne.

Udfærdiget i Bruxelles, den 6. august 1996.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 24. 9. 1991, s. 56.

(2) EFT nr. L 162 af 1. 7. 1996, s. 1.

(3) EFT nr. L 224 af 18. 8. 1990, s. 42.

(4) Anfør datoen.
KOMMISSIONENS BESLUTNING af 8. august 1996 om et EF-tilskud til visse foranstaltninger til bekæmpelse af mund- og klovesyge i Forbundsrepublikken Jugoslavien (Tekst af betydning for EØS) (96/489/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 13, og

ud fra følgende betragtninger:

Der er forekommet udbrud af mund- og klovesyge i Forbundsrepublikken Jugoslavien; disse udbrud udgør en fare for EF;

ved Kommissionens beslutning 96/368/EF (3) og 96/439/EF (4) bevilgedes EF-tilskud til iværksættelsen af visse foranstaltninger til bekæmpelse af mund- og klovesyge i Albanien og i Den Tidligere Jugoslaviske Republik Makedonien; det er nødvendigt at yde myndighederne i Forbundsrepublikken Jugoslavien finansiel støtte til at bekæmpe sygdommen;

det er nødvendigt at stille vaccinationsdoser til rådighed for myndighederne i Forbundsrepublikken Jugoslavien for at sikre den nødvendige beskyttelse af de berørte dyr;

EF bør overtage en del af udgifterne til vaccinationen;

foranstaltningerne i denne beslutning, gennemføres i samarbejde med FAO's Europæiske Kommission for Bekæmpelse af Mund- og Klovesyge; udgifterne til vaccinationen vil i første række blive finansieret via Finansieringsfond nr. 911100/MTF/INT/003/EEC;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Kommissionen træffer i samarbejde med FAO's Europæiske Kommission for Bekæmpelse af Mund- og Klovesyge de nødvendige foranstaltninger til at stille følgende til rådighed for Forbundsrepublikken Jugoslaviens myndigheder:

- 1 700 000 doser vaccine af en type, som sikrer beskyttelse af modtagelige dyrearter (kvæg, svin, får og geder) mod den virus, der er identificeret i Forbundsrepublikken Jugoslavien.

2. Fællesskabet afholder alle omkostninger ved den i stk. 1 omhandlede foranstaltning (dog højst 270 000 ECU).

Artikel 2

1. Fællesskabet finansierer 50 % af udgifterne til vaccination, som Forbundsrepublikken Jugoslaviens myndigheder foretager under kontrol af FAO's Europæiske Kommission for Bekæmpelse af Mund- og Klovesyge og EF.

2. Den i stk. 1 omhandlede foranstaltning omfatter bl. a. indkøb og levering af:

- nødvendigt udstyr til vaccination (injektionssprøjter, materiel til kølekæden, beskyttelsesbeklædning osv.)

- desinfektionsmidler

- mærker til dyr.

3. Ved anvendelsen af denne artikel godtgør Kommissionen via finansieringsfond nr. 911100/MTF/INT/003/EEC omkostningerne ved vaccination som omhandlet i artikel 1 (dog højst 30 000 ECU).

Artikel 3

Denne beslutning er rettet til medlemsstaterne.

Udfærdiget i Bruxelles, den 8. august 1996.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 19.

(2) EFT nr. L 168 af 2. 7. 1994, s. 31.

(3) EFT nr. L 145 af 19. 6. 1996, s. 19.

(4) EFT nr. L 181 af 20. 7. 1996, s. 37.
KOMMISSIONENS BESLUTNING af 6. august 1996 om beskyttelsesforanstaltninger for venezuelansk encephalomyelitis i Mexico (Tekst af betydning for EØS) (96/486/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (1), senest ændret ved direktiv 96/43/EF (2), særlig artikel 18,

under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (3), senest ændret ved tiltrædelsesakten for Østrig, Finland og Sverige, særlig artikel 12, og

ud fra følgende betragtninger:

Der er konstateret udbrud af venezuelansk encephalomyelitis i Mexico;

udbruddet af venezuelansk encephalomyelitis i Mexico udgør en alvorlig trussel for medlemsstaternes hovdyr i betragtning af hovdyrs bevægelser;

det er derfor nødvendigt at forbyde genindførsel af registrerede heste efter midlertidig udførsel, midlertidig indførsel og indførsel af hovdyr fra Mexico;

på baggrund af den garanti givet af de mexicanske myndigheder, bør der gives tilladelse til genindførsel af registrerede heste efter midlertidig udførsel fra byområdet Monterey (Mexico) samt midlertidig indførsel af registrerede heste fra denne del af det mexicanske område;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Medlemsstaterne forbyder midlertidig indførsel af registrerede heste, genindførsel af registrerede heste efter midlertidig udførsel og indførsel af hovdyr fra Mexico.

Artikel 2

Medlemsstaterne kan dog give tilladelse til:

- genindførsel af registrerede heste efter midlertidig udførsel til byområdet Monterey

- midlertidig indførsel af registrerede heste fra byområdet Monterey.

Artikel 3

Medlemsstaterne ændrer de foranstaltninger, de anvender over for Mexico, for at efterkomme denne beslutning. De underretter Kommissionen herom.

Artikel 4

Denne beslutning er rettet til medlemsstaterne.

Udfærdiget i Bruxelles, den 6. august 1996.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 24. 9. 1991, s. 56.

(2) EFT nr. L 162 af 1. 7. 1996, s. 1.

(3) EFT nr. L 224 af 18. 8. 1990, s. 42.
KOMMISSIONENS BESLUTNING af 4. juli 1996 om ændring af beslutning 95/30/EF om særlige betingelser for import af fiskerivarer med oprindelse i Marokko (Tekst af betydning for EØS) (96/459/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (1), senest ændret ved akten om Østrigs, Finlands og Sveriges tiltrædelse, særlig artikel 11, stk. 5, og

ud fra følgende betragtninger:

Listen over de virksomheder der er godkendt af Marokko til import af fiskerivarer til EF blev fastsat ved Kommissionens beslutning 95/30/EF (2); denne liste kan ændres, når den kompetente myndighed i Marokko har fremsendt en ny liste;

den kompetente myndighed i Marokko har fremsendt en ny liste, hvor der er tilføjet 80 virksomheder, og slettet 76 virksomheder;

det er nødvendigt at ændre listen over godkendte virksomheder og fabriksfartøjer i overensstemmelse hermed;

de i denne beslutning fastsatte foranstaltninger er fastsat i overensstemmelse med den procedure, der blev indført ved Kommissionens beslutning 90/13/EØF (3) -

VEDTAGET FØLGENDE BESLUTNING:

Artikel 1

Bilag B til beslutning 95/30/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 4. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 24. 9. 1991, s. 15.

(2) EFT nr. L 42 af 24. 2. 1995, s. 32.

(3) EFT nr. L 8 af 11. 1. 1990, s. 70.

BILAG

»BILAG B

LISTE OVER VIRKSOMHEDER

>TABELPOSITION>
KOMMISSIONENS BESLUTNING af 15. juli 1996 om ændring af beslutning 86/473/EØF for så vidt angår listen over de virksomheder i Uruguay, der er godkendt til indførsel af kødprodukter til Fællesskabet (Tekst af betydning for EØS) (96/466/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande (1), senest ændret ved forordning (EØF) nr. 1601/92 (2), særlig artikel 4, stk. 1, og

ud fra følgende betragtninger:

Listen over de virksomheder i Uruguay, der er godkendt til indførsel af kødprodukter til Fællesskabet, blev oprindelig opstillet ved Kommissionens beslutning 86/473/EØF (3), senest ændret ved beslutning 94/464/EF (4);

en ny kontrol på stedet har vist, at hygiejneniveauet på en virksomhed har forbedret sig i forhold til den senest foretagne kontrol;

det er derfor nødvendigt at ændre listen over virksomhederne;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 86/473/EØF erstattes af bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 15. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 302 af 31. 12. 1972, s. 28.

(2) EFT nr. L 173 af 27. 6. 1992, s. 13.

(3) EFT nr. L 279 af 30. 9. 1986, s. 53.

(4) EFT nr. L 190 af 26. 7. 1994, s. 23.

BILAG

LISTE OVER VIRKSOMHEDER

>TABELPOSITION>
RÅDETS AFGØRELSE af 25. juli 1996 om ophævelse af afgørelse 94/939/EF om supplerende makrofinansiel bistand til Den Slovakiske Republik (96/464/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 235,

under henvisning til forslag fra Kommissionen (1),

under henvisning til udtalelse fra Europa-Parlamentet (2), og

ud fra følgende betragtninger:

Ved afgørelse 94/939/EF (3) godkendte Rådet supplerende makrofinansiel bistand til Den Slovakiske Republik på op til 130 mio. ECU i form af en mellemfristet lånefacilitet;

Kommissionen og de slovakiske myndigheder er imidlertid ikke i tilstrækkelig grad nået til enighed om de økonomisk-politiske betingelser knyttet til denne facilitet;

midtvejsvurderingen af det økonomiske program aftalt mellem den slovakiske regering og Den Internationale Valutafond (IMF) og støttet af et standby-arrangement er ikke blevet færdiggjort, og drøftelserne mellem de slovakiske myndigheder og Verdensbanken om et »Enterprise and Financial Sector Adjustment Loan« er blevet afbrudt;

Den Slovakiske Republiks betalingsbalance og valutareserver er blevet væsentligt styrket, og Den Slovakiske Republik har fået langt bedre adgang til de internationale, private kapitalmarkeder;

styrkelsen af landets eksterne finansielle stilling har gjort det muligt for Den Slovakiske Republik at indstille køb under det standby-arrangement, som IMF godkendte den 22. juli 1994;

under disse omstændigheder er der intet grundlag for at gennemføre Fællesskabets makrofinansielle bistand til Den Slovakiske Republik; denne bistand bør derfor ophøre;

traktaten indeholder ikke anden hjemmel til vedtagelse af denne afgørelse end artikel 235 -

TRUFFET FØLGENDE AFGØRELSE:

Eneste artikel

Afgørelse 94/939/EF ophæves.

Udfærdiget i Bruxelles, den 25. juli 1996.

På Rådets vegne

H. COVENEY

Formand

(1) EFT nr. C 84 af 21. 3. 1996, s. 13.

(2) EFT nr. C 183 af 17. 7. 1996.

(3) EFT nr. L 366 af 31. 12. 1994, s. 30.
KOMMISSIONENS BESLUTNING af 30. juli 1996 om prognosen for produktionen og forbruget af bananer i Fællesskabet samt for ind- og udførsel for 1996 (Tekst af betydning for EØS) (96/473/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer (1), senest ændret ved forordning (EF) nr. 3290/94 (2), særlig artikel 20, og

ud fra følgende betragtninger:

Ifølge artikel 16 i forordning (EØF) nr. 404/93 skal der hvert år udarbejdes en prognose på grundlag af en række markedsparametre; hovedformålet med prognosen er at opstille et skøn over produktionen og forbruget i EF samt importen af traditionelle AVS-bananer og dermed fastsætte EF-markedets forsyningsbehov og et passende toldkontingent;

i henhold til artikel 16, stk. 3, i forordning (EØF) nr. 404/93 skal der ved udarbejdelsen af denne prognose tages hensyn til konsekvenserne af de tropiske storme Iris, Luis og Marilyn, som i væsentlig grad har påvirket produktionen i Martinique, Guadeloupe og importen af traditionelle bananer fra visse AVS-lande indtil juli 1996;

Forvaltningskomitéen for Bananer har ikke afgivet udtalelse inden for den af formanden fastsatte frist -

VEDTAGET FØLGENDE BESLUTNING:

Artikel 1

Prognosen for 1996 for produktionen og forbruget af bananer i Fællesskabet samt for ind- og udførsel er anført i bilaget til denne beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 30. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 47 af 25. 2. 1993, s. 1.

(2) EFT nr. L 349 af 31. 12. 1994, s. 105.

BILAG

PROGNOSE FOR BANANER FOR 1996

>TABELPOSITION>
KOMMISSIONENS BESLUTNING af 4. september 1996 om EF-tilskud til antigenlagre i Italien bestemt til fremstilling af mund- og klovesygevacciner (Kun den italienske udgave er autentisk) (Tekst af betydning for EØS) (96/534/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 14, og

ud fra følgende betragtninger:

I henhold til Rådets beslutning 91/666/EØF af 11. december 1991 om oprettelse af EF-beredskabslagre af mund- og klovesygevacciner (3) har etableringen af antigenbanker udgjort en del af EF-foranstaltningen, der går ud på at oprette EF-beredskabslagre af M& K-vacciner;

ifølge beslutningens artikel 3 er Istituto Zooprofilattico Sperimentale di Brescia (Italien) udpeget som antigenbank med henblik på forsyning af EF-beredskabslagrene;

de funktioner og opgaver, der påhviler antigenbanker, er beskrevet i beslutningens artikel 4; EF-tilskud gives på betingelse af, at antigenbanken gennemfører disse opgaver;

der bør fastsættes et EF-tilskud til antigenbankerne, så de kan udføre de opgaver, der omhandles i beslutningen;

af budgethensyn gives EF-tilskuddet for en periode på et år;

det er af bl.a. kontrolhensyn vigtigt, at artikel 8 og 9 i Rådets forordning (EØF) nr. 729/70 af 21. april 1970 om finansiering af den fælles landbrugspolitik (4), senest ændret ved forordning (EF) nr. 1287/95 (5), finder anvendelse;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

EF yder et tilskud til Italien med henblik på oplagring af antigener bestemt til fremstilling af mund- og klovesygevacciner.

Artikel 2

Gennemførelsen af den i artikel 1 omhandlede foranstaltning varetages af Istituto Zooprofilattico Sperimentale di Brescia (Italien). Foranstaltningen skal gennemføres i overensstemmelse med artikel 4 i beslutning 91/666/EØF.

Artikel 3

EF-tilskuddet fastsættes til højst 70 000 ECU for perioden fra den 1. august 1996 til den 31. juli 1997.

Artikel 4

EF-tilskuddet ydes som følger:

- 70 % som forskud efter anmodning fra Italien

- restbeløbet mod bilag.

Bilagene skal forelægges inden den 1. oktober 1997.

Artikel 5

Artikel 8 og 9 i forordning (EØF) nr. 729/70 finder anvendelse med de fornødne ændringer.

Artikel 6

Denne beslutning er rettet til Den Italienske Republik.

Udfærdiget i Bruxelles, den 4. september 1996.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 19.

(2) EFT nr. L 168 af 2. 7. 1994, s. 31.

(3) EFT nr. L 368 af 31. 12. 1991, s. 21.

(4) EFT nr. L 94 af 28. 4. 1970, s. 13.

(5) EFT nr. L 125 af 8. 6. 1995, s. 1.